CELEX: 32006R0400
Language: da
Date: 2006-03-08 00:00:00
Title: Kommissionens forordning (EF) nr. 400/2006 af  8. marts 2006  om tarifering af visse varer i den kombinerede nomenklatur

9.3.2006   
            
            
               DA
            
            
               Den Europæiske Unions Tidende
            
            
               L 70/9
            
         
      KOMMISSIONENS FORORDNING (EF) Nr. 400/2006
   af 8. marts 2006
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. marts 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved forordning (EF) nr. 267/2006 (EUT L 47 af 17.2.2006, s. 1).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et sæt til detailsalg bestående af:
                              
                                          —
                                       
                                       
                                          en bærbar batteridrevet digital lydoptager og gengiver, indeholdende følgende komponenter i et fælles kabinet: et elektronisk signalbehandlingssystem med en digital/analog omformer, en »flash memory«, betjeningsknapper, batterirum, et usb-stik og en udgang til hovedtelefoner
                                       
                                    
                                          —
                                       
                                       
                                          en batteridrevet radiofonimodtager med øretelefoner med tilslutningskabel
                                       
                                    
                                          —
                                       
                                       
                                          et usb-kabel
                                       
                                    
                                          —
                                       
                                       
                                          en cd–rom, og
                                       
                                    
                                          —
                                       
                                       
                                          en manual.
                                       
                                    Den digitale lydoptager og gengiver optager lyd i mp3-format og kan via en usb-port forbindes med en automatisk databehandlingsmaskine med henblik på at nedtage eller overføre mp3-format eller andre formater. Den kan også optage tale.
                              Lagerkapaciteten er 128 MB.
                              Radiofonimodtageren kan fungere selvstændigt.
                           
                        
               
                  8520 90 00
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 8520 og 8520 90 00.
                  Den digitale lydoptager og gengiver giver sættet dets væsentligste karakter.
               
            
                  
                              2.
                           
                           
                              En bærbar batteridrevet radiofonimodtager sammenbygget med en lydoptager eller gengiver i et fælles kabinet. Den indeholder følgende komponenter:
                              
                                          —
                                       
                                       
                                          en »flash memory«
                                       
                                    
                                          —
                                       
                                       
                                          en mikroprocessor i form af integrerede kredsløb (»chips«)
                                       
                                    
                                          —
                                       
                                       
                                          et elektronisk system, herunder en lydfrekvensforstærker
                                       
                                    
                                          —
                                       
                                       
                                          et LCD-display
                                       
                                    
                                          —
                                       
                                       
                                          en radiotuner, og
                                       
                                    
                                          —
                                       
                                       
                                          betjeningsknapper.
                                       
                                    Mikroprocessoren er programmeret til mp3-formatet.
                              Apparatet har udgang til stereo-, hoved- og øretelefoner og en fjernbetjeningstilslutning.
                              Det kan via en usb-port forbindes med en automatisk databehandlingsmaskine med henblik på at nedtage eller overføre mp3-format eller andre formater. Det kan også optage tale.
                              Lagerkapaciteten er 128 MB.
                           
                        
               
                  8527 13 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur samt teksten til KN-kode 8527, 8527 13 og 8527 13 99.
                  Tariferingen er baseret på ordlyden af pos. 8527: Modtagere til radiofoni, også sammenbygget med lydoptagere eller lydgengivere i et fælles kabinet.
               
            
                  
                              3.
                           
                           
                              Golfvogn med motor, med stel af aluminiumrør, på hjul, med sæde til anvendelse, når vognen ikke er i bevægelse, og med håndtag. Den styres af en gående fører.
                              Anordningerne til betjening af golfvognen er anbragt på håndtaget.
                              Vognen har en maksimal hastighed på 6,5 km/h og er forsynet med en elektromotor med et 24 volt batteri.
                              Golfvognen er beregnet til én golftaske.
                              (Se illustration) (1)
                              
                           
                        
               
                  8704 90 00
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8704 og 8704 90 00.
                  Golfvognen er udelukket fra pos. 8703, da den ikke er til personbefordring.
                  Golfvognen er endvidere udelukket fra pos. 8709, da den ikke er af de typer, der benyttes i fabrikker, pakhuse, havne og lufthavne til transport af gods over korte afstande.
                  Den anvendes udelukkende som køretøj på golfbaner til transport af golftasker.
               
            
                  
                              4.
                           
                           
                              Flerfunktionsapparat, der kan udføre følgende funktioner:
                              
                                          —
                                       
                                       
                                          skanning
                                       
                                    
                                          —
                                       
                                       
                                          lasertrykning
                                       
                                    
                                          —
                                       
                                       
                                          laserkopiering (indirekte proces).
                                       
                                    Apparatet, der har flere kassetter til papir, er i stand til at reproducere op til 40 A4-sider pr. minut.
                              Apparatet virker enten selvstændigt (som fotokopieringsmaskine) eller i forbindelse med en automatisk databehandlingsmaskine eller et netværk (som trykkemaskine (printer), skanner og fotokopieringsmaskine).
                           
                        
               
                  9009 12 00
               
               
                  Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur, bestemmelse 5 E til kapitel 84 og teksten til KN-kode 9009 og 9009 12 00.
                  Apparatet har flere funktioner, hvoraf ingen kan anses som den, der giver apparatet dets væsentligste karakter.
               
            
         
      
         (1)  Illustrationen er kun til orientering.